ELHUNYT GEOLÓGUSOK NEKROLÓGJA. 
387 
Ezekből az adatokból kitűnik, hogy a ploszkói «Rudolf-forrás» ná¬ 
trium carbonát tartalomban, kivéve a czigelkai vizet, mindeniket felülmúlja. 
A czigelkai a hasonló alkotásit vizek között, natriumcarbonatban leg¬ 
gazdagabb, de mondhatjuk azt is, hogy hatására és chemiai alkatára nézve 
is nem annyira a tisztán alkalikus, mint az alkalikussós vizek között foglal 
helyet, míg a ploszkói Rudolf-forrásnak határozottan a vichy-i es a bilini 
vizek tulajdonságával kell bírnia. 
Lithium- és borsavtartalomban csak a közelebbi időben analysált 
vizekkel hasonlíthatjuk össze, melyeket a legtöbb esetben felülmúl. 
Most már csak az orvosi gyakorlatnak kell bebizonyítni azt, hogy ez 
az új ásványvíz a fenebbi táblázatban foglalt vizekkel hasonló vagy talán 
nagyobb hatású. Akkor egy forgalmi czikkel több áll közegészségügyünk és 
nemzetgazdaságunk rendelkezésére. 
ELHUNYT GEOLÓGUSOK NEKROLÓGJA. 
Barrande, Joachim. A geológusoknak ismét nagy halottjuk van: a. 
csehországi szilur teknőnek félszázad óta tanulmányozója és klasszikus 
ismertetője elhunyt 1883. október 5-én a frohsdorfi kastélyban, hová a ke¬ 
véssel előbb kiszenvedett Chambord gróf végrendeletének végrehajtójaként 
utazott. Hasztalan lapozgatjuk a biográfiái lexikonokat, hogy Barrande 
élete folyásáról tudomást szerezzünk : többet annál, miszerint az elköltözött 
tudós 1800-ban született, nem igen tudunk meg azokból. Az a gyászjelentés 
is, melyet a család kiadott, szinten csak arról értesít bennünket, hogy 
Barrande Chambord grófnak, az utolsó Bourbon franczia trónkövetelőnek 
tanítója, egy félszázadon keresztül teljhatalmú megbízottja és végrendeleti 
végrehajtója vala. Más forrásból tudjuk meg, hogy Barrande 1831-ben kö¬ 
vette az elűzött királyi családot Csehországba, hol Buschtiehrad várkastélya, 
majd a Hradsin adott hajlékot a számüzötteknek. Itt volt Henry herczegnek 
két even át Barrande a természettudományi oktatója. Ezután Barrande 
mint az Ecole polytechnique egykori növendéke a mérnöki foglalkozásra 
adta magát; melytől azonban csakhamar megvált, mivel Chambord gróf 
birtokainak gondozójává tette őt. Akadémiáknak, tudományos társulatok¬ 
nak bárha tiszteleti tagja volt is az elhunyt, tényleges részt nem igen vett 
a tudományos szövetkezetekben; czímek es kitüntetések nem fűződtek ne¬ 
véhez, ambiczióját ep a reménytelen száműzötthöz illő elvonultságban és 
királyi urának önmegtagadásig hű szolgálatában kérésé. Szülőföldjének, 
Erancziaországnak tudományos haladásait éber szemmel kiserte és el-el- 
látogatott néha anyaföldére, azonban minden kitüntetést, mely onnét jött, 
visszautasított, sőt meg a franczia akadémia tagságát sem fogadta el. 
